BDMS ดีด 2% ลุ้นกำไร Q4/65 โต 13% แตะ 3 พันล้าน โบรกชูเป้า 34 บ.
BDMS เด้งกลับ 2% โบรกแนะนำราคาเป้าหมาย 34 บ. ชี้กำไรไตรมาส 4/65 แตะ 3 พันล้าน โต 12.5% อานิสงส์รายได้จากคนไข้ต่างชาติเพิ่ม
BDMS เด้งกลับ 2% โบรกแนะนำราคาเป้าหมาย 34 บ. ชี้กำไรไตรมาส 4/65 แตะ 3 พันล้าน โต 12.5% อานิสงส์รายได้จากคนไข้ต่างชาติเพิ่ม
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 11:55 น. อยู่ที่ระดับ 30.25 บาท บวก 0.50 บาท หรือ 1.68% สูงสุดที่ระดับ 30.25 บาท ต่ำสุดที่ระดับ 29.50 บาท ด้วยมูลค่าการซื้อขาย 545.55 ล้านบาท

บล.อินโนเวสท์ เอกซ์ ระบุในบทวิเคราะห์วันนี้ (1 ก.พ.) ว่า คาดกำไรปกติไตรมาส 4/65 จะอยู่ที่ 2.9 พันล้านบาท เพิ่มขึ้น 9%  จากงวดเดียวกันของปีก่อน หนุนทั้งปี 65 คาดกำไรจะมีแนวโน้มปรับตัวเพิ่มขึ้นสู่ระดับสูงกว่าก่อนเกิดโควิด ที่ 1.2 หมื่นล้านบาท และจะเติบโตอย่างต่อเนื่องที่ 12% จากงวดเดียวกันของปีก่อน ในปี 66 จะเติบโตแข็งแกร่งที่สุดในกลุ่มการแพทย์
บล.ดีบีเอส วิคเคอร์ส (ประเทศไทย) ระบุในบทวิเคราะห์ ว่า คาดการณ์กำไรสุทธิไตรมาส 4/65 จะอยู่ที่ 3 พันล้านบาท เพิ่มขึ้น 12.5% จากงวดเดียวกันของปีก่อน หนุนโดยรายได้จากคนไข้ต่างชาติที่เพิ่มขึ้นมากถึง 55% จากงวดเดียวกันของปีก่อน แนะนำราคาเป้าหมาย 34 บาท